cyanic-selkie/wikianc huggingface dataset:
শ্রীকাকুলাম
শ্রীকাকুলাম একটি ভারতের অন্ধ্রপ্রদেশ রাজ্যের শ্রীকাকুলাম জেলার একটি শহর ও সদর দপ্তর।।   আদম শুমারি অনুসারে, এটি অন্ধ্র প্রদেশের অন্যতম জনবহুল শহর, যার জনসংখ্যা হল ১৪৬,৯৮৮। শ্রীকাকুলাম জেলায় আরও অনেক বৌদ্ধ পর্যটন স্থান যেমন সালিহুন্দম, কলিঙ পত্নম, ডাব্বাকা বানি পেতা, নাগারি পেটা, জগতি মেট্তা ইত্যাদি। সালিহুন্দমের বৌদ্ধ ঐতিহ্য সাইটের কিছু অনন্য বৈশিষ্ট্য রয়েছে। এটি স্তূপের শীর্ষে একটি সুন্দর নক্ষত্র রয়েছে, চৈতন্য গ্রহের অভ্যন্তরে শিলা কাটা বিশাল স্তূপ, চাকা প্যাটার্ন পরিকল্পনা সহ ইট স্তূপ, মনোরম স্তূপ, স্তূপগুলি এবং জাদুঘরের আবাসনের দিকে পরিচালিত পদক্ষেপের শিলালিপি দু'শোর্ধ্ব ভাস্কর্যযুক্ত মূর্তি এবং বুদ্ধ, জৈন তীরথঙ্করদের মূর্তি রয়েছে এবং অন্যান্য দেবদেবীরা
ব্যুৎপত্তি
শহরটি ভারতের স্বাধীনতার আগে চিকাকোল নামে পরিচিত ছিল। alt=|বাম|থাম্ব| শ্রীকাকুলামের নাগাবালি নদীতে বুদ্ধ মূর্তি
জনসংখ্যাতাত্ত্বিক
ভারতে আদমশুমারি, শহরের জনসংখ্যা ১৪৬,৯৮৮ ছিল। মোট জনসংখ্যা ৭৩,০৭৭ জন পুরুষ এবং ৭৩,৯১১ জন নারী- প্রতি ১০০০ পুরুষে ১০১১ জন নারীর লিঙ্গ অনুপাত। ১১,৬০৭ জন শিশুর বয়স ০-৬ বছর। গড় সাক্ষরতার হার 84.62% 96,744 শিক্ষিত, উল্লেখযোগ্যভাবে ৭৩.০০% জাতীয় গড় চেয়ে বেশি।
নগরীর জনসংখ্যার জনসংখ্যা হল ১৮৭,০১৫ জন, যার মধ্যে পুরুষ 73৩,০৭৭,মহিলা 73৩,৯১১% এবং মহিলাদের মধ্যে পুরুষের অনুপাত 1000৩১ জন এবং পুরুষে ১২,74৪১ শিশু 0-6 বছর বয়সী। এখানে সাক্ষরতার হার ৮৫.71১%।
হুসামুদ্দিন লাজিন
থাম্ব|200x200পিক্সেল| বাহরি মামলুকদের আধিপত্য (লাল) হুসামুদ্দিন লাজিন (لاجين), পুরো রাজকীয় নাম মালিকুল মানসুর হুসামুদ্দিন লাজিন মানসুরি (الملك المنصور حسام الدين لاجين المنصورى; মৃ. জানুয়ারি ১৬, ১২৯৯, কায়রো) ১২৯৬ থেকে ১২৯৯ সাল পর্যন্ত মিশরের একজন মামলুক সুলতান ছিলেন। তিনি মানসুর কালাউনের মামলুক ছিলেন, যিনি কালাউনের পুত্র সুলতান আশরাফ খলিলের হত্যাকাণ্ডে অংশ নিয়েছিলেন। এরপর তিনি সুলতান আদিল কিতবুগাকেও হত্যার চেষ্টা করেছিলেন কিন্তু ব্যর্থ হন। নিজের জীবনের ভয়ে ভীত কিতবুগা পরে তাকে বার্তা পাঠিয়েছিলেন যে, তিনি নিজের পরিবর্তে তাকে সুলতান হওয়ার জন্য সালতানাত থেকে নিজেকে সরিয়ে নিতে প্রস্তুত। লাজিন সম্মত হন এবং মানসুর হুসামুদ্দিন উপাধি ধারণ করে সুলতান হন। আর তিনি কিতবুগাকে লেভান্টে একটি জাহাত দিয়েছিলেন।
অ্যা সোসারফুল অব সিক্রেট্‌স
অ্যা সোসারফুল অব সিক্রেট্‌স ব্রিটিশ প্রোগ্রেসিভ রক ব্যান্ড পিংক ফ্লয়েডের দ্বিতীয় স্টুডিও অ্যালবাম। এটি ২৯ জুন ১৯৬৮ সালে ইএমআই কলাম্বিয়া কর্তৃক যুক্তরাজ্যে এবং ২৭ জুলাই ১৯৬৮ সালে টাওয়ার রেকর্ডস কর্তৃক মার্কিন যুক্তরাষ্ট্রে প্রকাশিত হয়। অ্যালবামটি সিড ব্যারেটের ব্যান্ড থেকে প্রস্থানের পূর্বে কিছু সময় এবং পরে ব্যারেটকে ছাড়াই রেকর্ড করা হয়েছিল। ব্যারেটের আচরণ ক্রমবর্ধমানভাবে অনির্ভরযোগ্য হয়ে ওঠায়, তিনি ব্যান্ড ছেড়ে যেতে বাধ্য হন এবং ডেভিড গিলমোরকে জানুয়ারি ১৯৬৮ সালে নিযুক্ত করা হয়।
ফলস্বরূপ, অ্যা সোসারফুল অব সিক্রেট্‌স পিংক ফ্লয়েডের একমাত্র অ-সংকলিত অ্যালবাম যাতে ব্যন্ডের পাঁচ সদস্যের উপস্থিতি রয়েছে। এক পাশে গিলমোরের পাঁচটি গান ("রিমেম্বার অ্যা ডে" ও "জাগব্যান্ড ব্লুস" বাদে) এবং অপর পাশে ব্যারেটের তিনটি গান ("রিমেম্বার অ্যা ডে", "জাগব্যান্ড ব্লুস" ও "সেট দ্য কন্ট্রোল্‌স ফর দ্য হার্ট অব দ্য সান") যুক্ত ছিল। সেট দ্য কন্ট্রোল্‌স ফর দ্য হার্ট অব দ্য সান ছিল পাঁচ সদস্যের একত্রে উপস্থিত হওয়া একমাত্র গান। ব্যান্ডের ড্রামবাদক নিক মেইসন অ্যা সোসারফুল অব সিক্রেট্‌সকে তার প্রিয় পিংক ফ্লয়েড অ্যালবাম হিসাবে মনে করেন।
প্রকাশের পরে, অ্যা সোসারফুল অব সিক্রেট্‌স যুক্তরাজ্যের চার্টে নয় নম্বরে স্থানে পৌঁছেছিল, তবে ব্যান্ডের একমাত্র স্টুডিও অ্যালবাম হিসাবে এটি মার্কিন যুক্তরাষ্ট্রে চার্টে যুক্ত হতে ব্যর্থ হয়েছিল। অ্যালবামটি বেশিরভাগ ইতিবাচক পর্যালোচনা পেয়েছিল, যদিও অনেক সমালোচক এটিকে দ্য পাইপার অ্যাট দ্য গেট্‌স অব ডউন অ্যালবামের তুলনায় নিকৃষ্ট বলে মনে করেছেন।
তথ্যসূত্র
পাদটিকা
উদ্ধৃতিসমূহ
ডেঞ্জারাস গার্লস
ডেঞ্জারাস গার্লস (ইংরেজি: Dangerous Girls) উপন্যাসটি আর.এল.স্টাইনের প্রথম প্রকাশিত উপন্যাস। যা প্রথম প্রকাশিত হয় ২০০৩ সালে। এটির সিকুয়েল ‘দ্য টেস্ট অফ নাইট’ ২০০৪ সালে প্রকাশিত হয়। উপন্যাসটি বেশ কয়েকটি পুরস্কার লাভ করে এবং নিউ ইয়র্ক লাইব্রেরি উপন্যাসটি কিশোর-কিশোরীদের জন্য নির্বাচিত করে।
ক্যাম্প ব্লু মুনে, ডেস্টিনি ওয়েলার, রেঞ্জা নামের এক ভ্যাম্পায়ারের দ্বারা আক্রান্ত হয়। পরবর্তীতে সে এবং তার জমজ বোন ক্লেভি রক্ত পান করার তীর্ব  বাসনা বাড়িতে পৌছায়। ডেস্টিনির বাবা তাকে আরোগ্য লাভ করাতে সক্ষম হলেও লিভিকে আরোগ্য লাভ করাতে ব্যর্থ হন।লিভি এবং রোজ একসঙ্গে পাখিতে রূপান্তরিত হয়ে আকাশের উড়ে যায়।
পটভূমি
উপন্যাসটি প্রকাশের সময় আর.এল,স্টাএনের বয়স ছিল ৫৯ বছর এবং এসময়ের মধ্যে তিনি শিশু-কিশোরদের এবং প্রাপ্তবয়স্কদের জন্য ৩৩০ টি বই প্রকাশ করেন। উল্লেখ্য, যার মধ্যে ফিয়ার স্ট্রিট (ইংরেজি: Fear Street) এবং 'গোসবামস' সিরিজ অন্যতম, যা ১৯৯০ এর দশকে প্রকাশিত হয়। তার ফিয়ার স্ট্রিট উপন্যাস উজ্জল ভুমিকা লাভ করে শিশু-কিশোরদের কাছে। গোসবামস উপন্যাসটির প্রায় ৩০০ মিলিয়নের বেশি বই বিক্রি হয়।  অন্যান্য বইয়ের সাথে উভয় বইয়ের তফাৎ রয়ে যায়.
নিউ ইয়র্ক সিটিতে থাকার সময় স্টাইন, কুকুরকে সঙ্গে নিয়ে পার্কে  হাটতে যান। আর তখনই এই উপন্যাস লেখার কথা ভাবেন তিনি । তিনি ভাবতে থাকেন ‘ ডেন্জারাস গার্ল’ কি? এটা কে ভ্যাম্পায়ারের মত সাজান "  স্টাইন কিশোর-কিশোরীদের জন্য বইটি লিখতে উৎসাহিত হন ।  স্টাইন এ বিষয়ে গবেষণা করেন এবং সৎ ভ্যাম্পায়ারদের কথা বলেন , যারা ক্ষতিগ্রস্থদের সাহায্য করে
বিপদ্জনক বালিকা ‘হার্পার কলিন্স’ কর্তৃক হার্ড কভারে প্রথম ২০০৩ সালে প্রকাশিত হয়। ২০১০ এর ৩১  এ আগস্ট  ক্রমানুযায়ী অন্যান্য বইয়ের সাথে একত্রে প্রকাশিত হয়।
কাহিনী
সময়টা ছিল গ্রীষ্মের ছুটির সময়। ক্যাম্প ব্লু মুন’ লরেঞ্জা রেঞ্জের অ্যাঞ্জেলিনি নামের একজন ভ্যাম্পায়ার ১৬ বছর বয়সী ডেস্টিনি ওয়েলারের গলায় দাঁত বসায়। পরবর্তীতে সে এবং তার জমজ বোন ক্লেভি রক্ত পান করার  তীর্ব  বাসনা বাড়িতে পৌছায় । তারা একটি খরগোশের রক্ত পান করে। এদিকে ডেস্টিনি খাওয়ার কিছু না পেয়ে একটি লিভারের প্যাকেট থেকে রক্ত শোষিত রক্ত পান করে। তাদের পারিবারিক বন্ধু কোচ বাওয়ার এর বাড়িতে তারা মার্জরি বাওয়ারের সাথে পরিচিত হয়, যে ছিল একজন ভ্যাম্পায়ার। মার্জরির কাছ থেকে লরেঞ্জো জানতে পারে যে সে মৃত নয় এবং সে তাদের জীবনে ফিরে আসতে পারে।
ডার্ক স্প্রিং উচ্চ বিদ্যালয়ে ডেস্টিনি রেন্জের সাথে দেখা করে এবং সে সিদ্ধান্ত নেয় যে রেন্জ তার পুনরূদ্ধারকারী। সে রেঞ্জকে জিঞ্জাসা করে, রেঞ্জ তাদের দুই জমজ বোনকে সাহাজ্য করবে কি না। উত্তরে রেঞ্জ বলে সে অবশ্যই তাদের সহযোগীতা করবে। ডেস্টিনি তার বাড়িতে ফিরে আসে। এখানে সে তার বন্ধু নাকিইসা জনসনের সাক্ষাৎ পায়। তার কাছ থেকে ডেস্টিনি জানতে পারে যে, রেঞ্জ অনেক আগে থেকেই ক্যাম্পের বাইরে আছে। এমনকি সেখানে তার কোনো ছবিও নাই। এরথেকে ডেস্টিনি বুঝতে পারে যে রেঞ্জ আসলে একজন ভ্যাম্পায়ার, এবং তার কাছ থেকে সাহায্য পাওয়ার কোনই আশা নেই।
সিনিয়র ওভারনাইটে ডেস্টিনি রেঞ্জের দেখা পায়। সে একটি কাঠের খুটি রেঞ্জের শরীরে ঢুকিয়ে দেয় এবং তাকে হত্যা করে। কিছুক্ষনের মধ্যে তার বাবা উপস্থিত হয় এবং ডেস্টিনি তার কাছ থেকে জানতে পারে যে সেই আসল উদ্ধারকারী। তার বাবার কাছ থেকে ডেস্টিনি আরোগ্য লাভ করে । তারপর তারা লেভি এবং তার বন্ধু রোজকে খুঁজে বের করে। লেভির কাছ থেকে ডেস্টিনি এবং তার বাবা জানতে পারে যে, রোজের সাথে লেভি তার নিজের রক্ত অদলবদল করে নিজে অমর হয়েছে। তারপর লেভি এবং রোজ দুজনই কালোপাখি  হয়ে আকাশে উড়ে যায়।
পরিণতি এবং অভ্যর্থনা
২০০৪ সালে নিউ ইয়র্ক লাইব্রেরি এই উপন্যাসটিকে কিশোর কিশোরীদের জন্য নির্বাচন করে, এবং আমেরিকান লাইব্রেরি সংস্থা ( এ.এল.এ) প্রাপ্তবয়স্ক পাঠকদের জন্য এটিকে তালিকাভুক্ত করে। ২০০৪ সালে এই উপন্যাসটি পেপারব্যাক (আই.বি.বি.এন ০-০৬-০৫৩০৮২-০)  সংস্করনে  প্রকাশিত হয় এবং এটি ২০০৫ সালে কিশোরবয়সী পাঠকদের জন্য একটি  জনপ্রিয় পেপারবুক হিসেবে তালিকাভুক্ত হয়।
গ্রিনম্যানের একজন সমালোচক ‘রাচেল মানিজা ব্রাউন’ বইটি সম্পর্কে  বলেন যে  উপন্যাসটিতে কোন নতুনত্ব বা কৌতূহলোদ্দীপক কিছু নেই। বইটি এককথায় প্রানহীন এবং লেখক পৃষ্ঠার পর পৃষ্ঠা লিখে গেছেন।"   স্কুল লাইব্রেরি জার্নাল থেকে কিংবার্লি  এল পিওনে  বলেন যে, এই উপন্যাসটিতে এর চরিত্রগুলোর তেমন ক্রমবিকাশ ঘটেনি এবং ঘটনাপ্রবাহ ছিল অনুমান করার মতো ।যদিও গল্পে কিছু চমক ছিল ।  "
আমেরিকান সাপ্তাহিক পত্রিকা পাবলিশার্স  উইকলি (ইংরেজি:Publishers Weekly) বইটি সম্পর্কে  বলে, এটি  খুবই উত্তেজনাপূর্ন  ছিল, এবং ভ্যাম্পায়ারের কাহিনি হিসেবে বেশ কিছু চমক ছিল ।"  পিটসবার্গ পোস্ট গ্যাজেটের ‘কারেন ম্যাকফারসন’ বলেন যে ডেন্জার গার্ল  বইটি খুবই চমকপ্রদ। বইটি ছোট ছোট অধ্যায়ে বিভক্ত এবং প্রতিটি অধ্যায়ের শেষে লেখক দক্ষতার সাথে অপূর্নতা রেখেছেন।" টিন রিডস ওয়েব সাইট (ইংরেজি:Teenreads.com) এর পক্ষ থেকে সারা  স্যাটাল এই বইটি সম্পর্কে  মন্তব্য করেন যে, উপন্যাসটি কিছু কিছু যায়গায় স্লো ছিল, যদিও এটা ছিল লেখকের অন্যতম সেরা বই ।
২০০৪ সালের আগস্ট মাসে হার্পারকলিন্স প্রকাশনী থেকে বইটির একটি সিকুয়েল বের হয় ।সিকুয়েলটির  নাম ছিল দ্য টেস্ট অফ নাইট। এটি ছিল  ডেঞ্জার গার্ল  সিরিজের ২য় উপন্যাস। এই সিরিজের ৩য় বইয়ের ব্যাপারে লেখককে প্রশ্ন করা হলে তিনি দ্বিতীয় উপন্যাসটিকে এই সিরিজের শেষ বলে ঘোষণা করেন।
ডায়োনিসীয় রহস্যবাদ
alt=Painting of Dionysus with garland, food and wine|ডান|থাম্ব|296x296পিক্সেল| [[কারাভাজ্জো|কারাভাজ্জোর আঁকা বাক্কাস এ ডায়োনিসাস ]] ডায়োনিসীয় রহস্যবাদ (Dionysian Mysteries) ছিল প্রাচীন গ্রিস এবং রোমের একটি ধর্মীয় আচার ছিল যা কখনও কখনও বাধা এবং সামাজিক প্রতিবন্ধকতাগুলি অপসারণের জন্য এবং একটি প্রাকৃতিক অবস্থায় ফিরে যেতে ব্যক্তিসত্তাকে মুক্তি দেবার জন্য মাদক এবং অন্যান্য বোধি-সঞ্চারণ পদ্ধতি যেমন নৃত্য ও সঙ্গীত ব্যবহার করত। এটি গ্রিক সমাজ দ্বারা প্রান্তিকায়িতদের, যেমন নারী, দাস, বিতাড়িত এবং অনাগরিকদের জন্যেও কিছু মাত্রায় মুক্তির ব্যবস্থা রেখেছিল। গ্রিক দেবতা ডায়োনিসাস সম্পর্কিত ধারণা ক্রমশ পাতালপুরী থেকে অতিন্দ্রীয় জগতের দিকে সরে আসার সাথে সাথে চূড়ান্ত পর্যায়ে ডায়োনিসীয় রহস্যবাদের কেন্দ্রও পাতালপুরী থেকে অতিন্দ্রীয়বাদের দিকে সরে যায়। ডায়োনিসীয় রহস্যবাদ একটি রহস্যবাদ হওয়ায় এটি কেবল দীক্ষিতদের জন্যই সংরক্ষিত ছিল, ফলে এর উপাসক সম্প্রদায় সম্পর্কিত অনেক বিষয়ই অজানা রয়ে গেছে এবং গ্রেকো-রোমান বহুঈশ্বরবাদের পতনের কারণে হারিয়ে গেছে; এটি সম্পর্কে আধুনিক কালে যা যা জানা যায় তা এসেছে এই রহস্যবাদ সম্পর্কিত বিভিন্ন বিবরণ, চিত্রকর্ম এবং আন্তঃসাংস্কৃতিক অধ্যয়নের মাধ্যমে।
উৎপত্তি
ডান|থাম্ব| খ্রিস্টপূর্ব ৪র্থ শতকের ডেরভেনি ক্রেটার, উচ্চতা ৯০.৫ সেমি (৩৫.৫ ইঞ্চি) গ্রীক মূলভূমি ও রোমান সাম্রাজ্যের ডায়োনিসীয় রহস্যবাদ কোন অজানা স্থানের (সম্ভবত থ্রেসীয় বা ফ্রিজীয়) আরও আদিম দীক্ষামূলক উপাসক সম্প্রদায় থেকে উদ্ভূত হয়েছে যা সনাতন গ্রিক পর্যায়ে সমগ্র ভূমধ্যসাগরীয় অঞ্চল জুড়ে বিস্তৃত হয়। ডায়োনিসীয় রহস্যবাদের প্রসারণ ছিল দ্রাক্ষাসুরা বা ওয়াইনের প্রসারের সাথে সম্পর্কিত, ধর্মানুষ্ঠান বা স্যাক্রামেন্ট এর সাথে এই দ্রাক্ষাসুরার সম্পর্ক ছিল, এই রহস্যবাদের স্যাক্রামেন্টে দ্রাক্ষাসুরা পান করতে হত। একই সাথে এনথিওজেন বা ধর্মের সাথে সম্পর্কিত মানসিক অবস্থা পরিবর্তনকারী মাদকের সাথেও এর সম্পর্ক ছিল, যদিও মিড (mead, মূলত মধু বা ফল থেকে প্রস্তুত সুরা বা মদ) এর উৎপত্তিগত ধর্মানুষ্ঠানের সাথে সম্পর্কিত হয়ে থাকতে পারে। একটি সরল ধর্মীয় আচার হিসাবে শুরু হয়ে, এটি গ্রিক সংস্কৃতিতে দ্রুত একটি জনপ্রিয় রহস্যবাদে বিকশিত হয়েছিল, যা গ্রিক অঞ্চলের বিভিন্ন অনুরূপ উপাসক সম্প্রদায়কে (এবং তাদের দেবদেবীদেরকে) সেসময়ের আদর্শরূপ গ্রিক সংশ্লেষণের মাধ্যমে গ্রহণ করে নিয়েছিল, যার শেষ দিকের একটি প্রকরণ ছিল অর্ফিকবাদ। যাই হোক, গ্রিক ইতিহাসের শেষ দিকে এবং জোড়পূর্বক খ্রিস্টায়ন পর্যন্ত এই রহস্যবাদের বিকাশমূলক বর্ণালীর সকল ধাপই পূর্ব ভূমধ্যসাগরীয় অঞ্চল জুড়ে সমান্তরালভাবে টিকে ছিল।
শুরুর দিকের ডায়োনিসীয় উপাসক সম্প্রদায়
থ্রেস এবং এশিয়া মাইনোর উভয় স্থানেই ডায়োনিসাস জনপ্রিয়তার জন্য, এবং দ্বাদশ অলিম্পীয় দেবদেবীদের মধ্যে ডায়োনিসাস না থাকায়, প্রাচীন গ্রিসে ডায়োনিসাসের পরমানন্দময় কাল্ট থ্রেস ও এশিয়া মাইনোর থেকে পরবর্তীকালে এসেছে বলে পূর্বে মনে করা হত। তবে মাইসিনীয় লিনিয়ার বি ট্যাবলেটগুলিতে ডায়োনিসাসের নাম আবিষ্কৃত হবার পর এই তত্ত্বটি পরিত্যাগ করা হয়, এবং মনে করা হয় প্রাচীন গ্রিসে ডায়োনিসাসের কাল্টটি গ্রিক সভ্যতা গড়ে ওঠার পূর্বেই তৈরি হয়েছিল। প্রথমদিকে অলিম্পীয় দেবদেবীদের মধ্যে ডায়োনিসাসের অনুপস্থিতির কারণ হিসেবে ধরা হয় তার সামাজিক বর্জন এবং তার কাল্টের প্রান্তিকীকরণ। এই কাল্টটি মিনোয়ান ক্রিট (প্রাচীন দেবতা জাগ্রিয়াসের দিক থেকে) নাকি আফ্রিকা, নাকি প্রোটো-স্যাবাজিয়স হিসেবে থ্রেস বা এশিয়া মাইনোরে উদ্ভূত হয়েছিল, সেই উত্তর পাওয়া যায়নি। কোন কোন পণ্ডিত মনে করেন, এই কাল্টটি এই স্থানগুলোর স্থানীয় নয়, বরং গৃহীত কাল্ট ছিল, এবং প্রারম্ভিক দিকে এটি একটি পরমানন্দময় কাল্ট ছিল, যদিও মিনোয়ান সংস্কৃতি থেকে অবশ্যই এটি অনেক উপাদান গ্রহণ করেছে।
দ্রাক্ষাসুরার ভূমিকা
থাম্ব| [[ন্যাশনাল আর্কিওলজিকাল মিউজিয়াম, এথেন্স|এথেন্সের ন্যাশনাল আর্কিওলজিকাল মিউজিয়ামে সংরক্ষিত ১৭০-১৮০ খ্রিস্টাব্দে এশিয়া মাইনোরের একটি ওয়ার্কশপে বানানো একটি মার্বেল পাথর নির্মিত টেবিলের পায়া, যা ডায়োনিসাস, প্যান এবং একজন স্যাটরের মূর্তি দ্বারা সজ্জিত। এখানে ডায়োনিসাস একটি চিতা বাঘের আকৃতি নিয়ে একটি রাইটন (পান করার জন্য তৈরি পাত্র) ধরে আছেন, মূর্তিগুলোর চুল ও শাখাগুলোতে যে লাল ও হলুদ রং করা হয়েছিল তার কিছু চিহ্ন এখনও টিকে আছে। ]] প্রাচীন মধ্য আমেরিকার এনথিওজেন-জনিত কাল্টের মত ডায়োনিসাসের কাল্ট মূলগতভাবে দ্রাক্ষাসুরা কাল্ট ছিল। এই দ্রাক্ষাসুরা কাল্টের সাথে সম্পর্কিত ছিল দ্রাক্ষালতা বা আঙ্গুরের চাষ, এর জীবনচক্র সম্পর্কিত বোধ এবং আঙ্গুরের বিভাজিত শরীর থেকে গাঁজনের মাধ্যমে দ্রাক্ষাসুরার প্রস্তুতি। এই জীবনচক্রের বোধ ছিল দ্রাক্ষালতার শরীরকে দেবতা ডায়োনিসাসের শরীরের সাথে একাত্ম ভাবা, গাঁজনের সাথে তারা পাতালপুরীতে থেকে যাওয়া দেবতা ডায়োনিসাসের সারকে সম্পর্কিত করত। সবচেয়ে গুরুত্বপূর্ণ বিষয়তি হল, দ্রাক্ষাসুরার মাদক এবং বাধাহীনতার প্রভাবকে দেবতা ডায়োনিসাসের আত্মার ভর করা বলে মনে করাহত, মনে করা হত এর মাধ্যমেই একজন ডায়োনিসাসকে লাভ করতে পারে। দ্রাক্ষাসুরাকে মাটিতেও ঢালা হত, মনে করা হত এখান থেকে দ্রাক্ষালতার পুনর্জন্ম হবে, আর এভাবে চক্রটি পূর্ণ হত। এই কাল্ট কেবল দ্রাক্ষালতার সাথেই সম্পর্কিত ছিল না, দ্রাক্ষাসুরার বা ওয়াইনের অন্যান্য উপাদানগুলোর সাথেও এটি সম্পর্কিত ছিল। গন্ধ ও ওষধিগুণের জন্য দ্রাক্ষাসুরার মধ্যে অন্যান্য উপাদান যেমন ভেষজ, ফুল এবং রেসিনজাতীয় দ্রব্য মেশানো হত। পণ্ডিতরা প্রস্তাব দিয়েছেন যে, প্রাথমিক দ্রাক্ষাসুরায় অ্যালকোহলের পরিমাণ অম থাকায়, যথার্থ মানসিক অবস্থা পরিবর্তনকারী প্রভাবের জন্য ধর্মানুষ্ঠান বা স্যাক্রামেন্টের দ্রাক্ষাসুরার মধ্যে এনথিওজেন জাতীয় দ্রব্যাদি মেশানো হত। মধু এবং মোমকে প্রায়শই দ্রাক্ষাসুরায় মেশানো হত, আরও প্রাচীন মদ্য মিডও ব্যবহার করা হত। ক্যারোলি কেরানি প্রস্তাব করেছেন, পূর্বে গ্রিকরা ডায়োনিসাসের সাথে মৌমাছির ঝাঁককে সম্পর্কিত করতেন, এবং নব্যপ্রস্তরযুগীয় মদ্য মিডের প্রথার সাথে এই মৌমাছির ঝাঁকের সম্পর্ক ছিল। পরবর্তীতে দ্রাক্ষাসুরার প্রথা এই মিডের প্রথাকে প্রতিস্থাপিত করে এবং আংশিকভাবে গ্রহণ করে নেয়। সম্ভবত থ্রেসীয় ভুট্টা দেবতা সাবাজিয়াসের সাথে একাত্ম করার মধ্য দিয়ে মিড এবং বিয়ারকে (খাদ্যশস্য ভিত্তিক মদ) ডায়োনিসাসের কাল্টের আওতায় নিয়ে আসা হয়।
অন্যান্য উদ্ভিদগুলি যেগুলি দ্রাক্ষাসুরার ক্ষেত্রে গুরুত্বপূর্ণ বলে মনে করা হয় সেগুলিও দ্রাক্ষাসুরার রীতিতে অন্তর্ভুক্ত হয়ে যায়, যেমন আইভি (মাদকতার বিরুদ্ধে কাজ করে বলে মনে করা হত, তাই দ্রাক্ষাসুরার বিপরীত, এই ফুল গ্রীষ্মের বদলে শীতকালে ফুটতে দেখা যায়); ডুমুর (অধিবিষ বা টক্সিন থেক শুদ্ধির জন্য) এবং পাইন (দ্রাক্ষাসুরার একটি সংরক্ষণকারী বা প্রিজারভেটিভ হিসেবে)। ষাঁড় (যার শিং দিয়ে দ্রাক্ষাসুরা পান করা হত) এবং ছাগলও (যার চামড়া সেলাই করে দ্রাক্ষাসুরার ধারক বা ওয়াইনস্কিন বানানো হত, এবং যার চড়ার ফলে দ্রাক্ষালতার ছাটাই হয়ে যায়) এই ধর্ম বা কাল্টের অংশ ছিল, শেষ পর্যন্ত এদেরকে ডায়োনিসাসের প্রকাশ হিসাবে দেখা হয়। এই সম্পর্কগুলোর কয়েকটি উর্বরতা দেবদেবীদের (ডায়োনিসাসের মতো) সাথে সংযুক্ত হয়ে যায়, এবং এই দেবদেবীদের নতুন ভূমিকার অংশ হয়ে যায়। দ্রাক্ষাসুরা সংক্রান্ত মতবাদ ও রীতি (Wine lore) এবং এর প্রতীকবাদ বুঝতে পারাটা এখান থেকে যে কাল্ট উদ্ভূত হয়েছে তা বোঝার মূল চাবিকাঠি, দ্রাক্ষাসুরা তৈরির প্রক্রিয়ায় দ্রাক্ষাসুরা প্রস্তুত ছাড়াও অন্যান্য তাৎপর্য ছিল, যার মধ্যে জীবন, মরণ, পুনর্জন্ম অন্তর্ভুক্ত ছিল, এবং এটি মানব মনস্তত্ত্ব সম্পর্কেও অন্তর্দৃষ্টি প্রদান করে।
ডায়োনিসাসের কাল্টটি প্রাচীন গ্রিসে দ্রাক্ষাসুরা (ওয়াইন) এর আমদানির সাথে সাথে এসেছে ধরে নেয়া হয়। সম্ভবত দ্রাক্ষাসুরার উদ্ভব হয় প্রায় খ্রিস্টপূর্ব ৬০০০ অব্দে দুটি স্থানের একটিতে - মেসোপটেমিয়া এবং পারস্যের সীমানারেখা এবং জাগ্রোস পর্বতমালার অঞ্চলে (সাথে এশিয়া মাইনোরের সমৃদ্ধ দ্রাক্ষাসুরা সংস্কৃতি), বা উত্তর আফ্রিকার লিবিয়া বা অন্যান্য অঞ্চলের পর্বত ঢালের বুনো দ্রাক্ষালতা থেকে। উত্তর আফ্রিকা থেকে প্রাচীন মিশরে প্রায় খ্রিস্টপূর্ব ২৫০০ অব্দে দ্রাক্ষাসুরা প্রবেশ করে, এবং উত্তর আফ্রিকাতেই শরীরে পশুর ভর করার মত ধারণা সংবলিত পরমানন্দগত ধর্মীয় আচার-অনুষ্ঠানের প্রচলন ছিল, যার একটি রূপ বর্তমান মরক্কোর আইসাওয়া সুফি সম্প্রদায়ের মধ্যে দেখা যায়, এই আইসাউয়া সুফি কাল্টে ছাগল-মানব এবং চিতাবাঘ-মানব এর বিষয় অন্তর্ভুক্ত রয়েছে (যদিও এই সম্প্রদায়টি ডায়োনিসীয় কাল্ট দ্বারা প্রভাবিত হয়ে থাকতে পারে)। যাই হোক, এই শৃঙ্খলের পরবর্তী ধাপ হচ্ছে মিনোয়ান ক্রিট, যেখানে মিশরীয়, থ্রেশীয় এবং ফিনিশীয়দের কাছ থেকে দ্রাক্ষাসুরা আমদানি করা হয় এবং এর উপনিবেশগুলোতে (যেমন গ্রীসে) তা রপ্তানি করা হয়। যেহেতু "ডায়োনিসাস" নামটি ক্রিট এবং গ্রিস ব্যতীত অন্য কোথাও পাওয়া যায়না, তাই সম্ভবত ডায়োনিসীয় রহস্যবাদ সম্ভবত প্রায় খ্রিস্টপূর্ব ৩০০০ অব্দ থেকে ১০০০ অব্দের মধ্যে নিজের রূপ পরিগ্রহ করে নিয়েছিল।
ধর্মীয় আচার
বাম|থাম্ব| একটি [[হেলেনবাদী শিল্প|হেলেনবাদী গ্রিক মোজাইক যেখানে ডায়োনিসাসের পাখা দেখানো হয়েছে, এবং তাকে একটি ঘোড়ার উপর দেখানো হয়েছে। এটি খ্রিস্টপূর্ব ২য় শতকের শেষের দিকের বানানো মোজাইক, যা পাওয়া গেছে গ্রিসের দক্ষিণ ঈজীয় অঞ্চলের ডেলসের (যা একসময় এথেন্সের নিয়ন্ত্রণে ছিল) ডায়োনিসাসের গৃহে। বর্তমানে এটি আর্কিওলজিকাল মিউজিয়াম অফ ডেলোসে সংরক্ষিত। ]] আচার অনুষ্ঠানগুলো ছিল ঋতুভিত্তিক মৃত্যু-পুনর্জন্ম ধারণার ভিত্তিতে ঘটত, যা কৃষিভিত্তিক কাল্টগুলোর মধ্যে সাধারণ ছিল, যেমন এলিউসিনীয় রহস্যবাদ। সমসাময়িক গ্রিক এবং মিশরীয় পর্যবেক্ষকদের মতে ওসিরীয় রহস্যবাদ ডায়োনিসীয় রহস্যবাদের সমান্তরাল ছিল। আত্মার ভর করার (স্পিরিট পোজেশন) সাথে সভ্যতার নিয়ম এবং সীমাবদ্ধতা থেকে মুক্তির ধারণা জড়িত ছিল। এটি সভ্য সমাজের বাইরে এবং আদিম প্রকৃতির ফিরে আসাকে উদযাপন করত - যা পরবর্তীতে রহস্যবাদী ভাব তৈরি করে। এটি সামাজিকীকরণীয় ব্যক্তিত্ব এবং অহং থেকে মুক্ত হয়ে ঐশ্বরিক অবস্থা বা আদিম অবস্থায় গমনের (কখনও দুটোই) সাথে সম্পর্কিত ছিল। এই অর্থে ডায়োনিসাস ছিলেন পশু-দেবতা বা আধুনিক মনোবিজ্ঞানের ভাষায় অচেতন মন। এ জাতীয় ক্রিয়াকলাপটিকে উর্বরতামূলক, বলদায়ক, ক্যাথারটিক (পীড়ন কমানোর জন্য আবেগের বহিঃপ্রকাশ জাতীয়), মুক্তিদাত্রী এবং রূপান্তরমূলক হিসেবে ব্যাখ্যা করা হয়েছে, আর তাই সমাজের প্রান্তিকীকৃত লোকেদের, যেমন নারী, দাস, বহিরাগত ও "বিদেশীদের" (অনাগরিক) জন্য এটি আবেদনময় ছিল। রোমান স্যাটার্নালিয়ার মতোই এই কাল্টে সকল অংশগ্রহণকারীর ভূমিকা পাল্টে যেত, এবং এখানে সবাই সমান ছিল। যদিও গ্রিক ডায়োনিসীয় অনুষ্ঠানগুল নারীর সাথে সম্পর্কিত ছিল, এই কাল্টের কর্মকর্তাদের উপাধি নারী ও পুরুষ উভয় লিঙ্গেরই পাওয়া গেছে, যা এই কাল্টটি কেবলমাত্র নারীর জন্য ছিল - এমন দাবির বিরুদ্ধে যায়।
ভাবসমাধি তৈরি এই কাল্টের কেন্দ্রীয় বিষয় ছিল, কিন্তু এটি কেবল রাসায়নিক পদার্থের মাধ্যমেই আনা হত না, একই সাথে এখানে বুলরোরার (প্রাচীন বাদ্যযন্ত্র) এর সাহায্যে আত্মাকে আনয়ন এবং ড্রাম ও বাঁশির সাথে সাথে সামষ্টিক নৃত্যের ব্যবস্থাও ছিল (যা ভাবসমাধি আনয়নে অবদান রাখত)। ভাবসমাধিকে (ট্রেন্স) পরিচিত নৃতাত্ত্বিক পদগুলির সাহায্যে বর্ণনা করা হয়, এর সাথে সম্পর্কিত বৈশিষ্ট্যপূর্ণ অঙ্গসঞ্চালন (যেমন সকল ভাবসমাধি আনয়নমূলক কাল্টে পেছন দিকে মাথা ঝাঁকানো দেখা যায়) আজকের দিনে অ্যাফ্রো-আমেরিকান ভুডু এবং সম্পর্কিত কাল্টগুলোতে দেখা যায়। ভুডুর রীতি অনুসারে, ভাবসমাধির সাথে নির্দিষ্ট ছন্দের সম্পর্ক ছিল। ডায়োনিসীয় অনুষ্ঠানের সাথে সম্পর্কিত গ্রিক গদ্যেও ছন্দ পাওয়া যায় (যেমন ইউরিপিদেসের দ্য বাক্কি)।  সনাতন উক্তিগুলির এই সংগ্রহটি গ্রিক পাহাড়ের পল্লীতে সংঘটিত অনুষ্ঠানগুলোর বর্ণনা করে, যেখানে ভোজনের দিন মিছিল শোভাযাত্রা হত:
এই চর্চা গ্রিক সংস্কৃতিতে মায়েনাড, থাইয়াদেস এবং বাক্কোইইদের বাক্কানালদের দ্বারা প্রদর্শিত হত; অনেক গ্রিক শাসক এই কাল্টকে সভ্য সমাজের জন্য হুমকি হিসেবে বিবেচনা করেন এবং এটিকে নিয়ন্ত্রণ করতে চেয়েছিলেন (যদি পুরোপুরি দমন না করা হয়)। পরেরটি ব্যর্থ হয়; পূর্বেরটি এথেন্সে গৃহচর্চিত ডায়োনিসাসবাদকে এথেন্সের রাষ্ট্রধর্ম হিসেবে প্রতিষ্ঠিত করতে সক্ষম হয়। এটি ছিল ডায়োনিসাসবাদের একটি রূপ- একটি কাল্ট যা বিভিন্ন এলাকায় বিভিন্ন রূপ গ্রহণ করে (প্রায়ই আদিবাসী দেবতা এবং তাদের আচার-অনুষ্ঠানকে গ্রহণ করে, যেমনটা ডায়োনিসাস নিজেও করেছিলেন)। গ্রিক বাক্কোই দাবি করে যে, দ্রাক্ষাসুরার মত, ডায়োনিসাসের স্বাধ বিভিন্ন অঞ্চলে বিভিন্ন ছিল; যা তাদের পুরাণ ও সংস্কৃতিকে প্রতিফলিত করে, তিনি বিভিন্ন অঞ্চলে বিভিন্ন নাম এবং রূপে আবির্ভূত হন।
ডায়োনিসাসের জন্য ঐতিহ্যবাহী নৈবেদ্য
কস্তুরী, ভাম, লোবান, শিলারস, আইভি, আঙ্গুর, পাইন, ডুমুর, দ্রাক্ষাসুরা, মধু, আপেল, গাঁজা, অর্কিসের মূল, কাঁটাগাছ (থিস্টল), সমস্ত বন্য ও গার্হস্থ্য বৃক্ষ।
ডায়োনিসাসের কাছে পবিত্র প্রাণী
ডায়োনিসাসে চিতা বা ষাঁড়ের মতো অসংখ্য পবিত্র প্রাণী রয়েছে। অন্যান্য পবিত্র প্রাণীগুলির মধ্যে রয়েছে: সিংহ এবং অন্যান্য বড় বিড়াল, ছাগল, গাধা এবং সর্পগুলি।
ষাঁড়
ষাঁড়ের সাথে ডায়োনিসাসের সংযোগ একাধিক বিশেষণে পাওয়া যায়। দ্য বাক্কি নাটকে পেন্থাস, যিনি থিবিসে ডায়োনিসাসের উপাসনার বিরোধিতা করতেন, তিনি ডায়োনিসাসের মাথায় ষাঁড়ের শিং দেখেছিলেন।
ষাঁড়ের সাথে সংযুক্ত ডায়োনিসাসের বিশেষণগুলো নিম্নরূপ:
টরোকেফ্লোস / টরোক্রানোস / টরোমেটোপোস গ্রীক: Ταυροφαγος; অর্ফিকবাদে ব্যবহৃত ডায়োনিসাসের একটি পদবি। (Orph. Hymn. 51. 2.) এটি নদী এবং সমুদ্রের একটি পদবি হিসাবেও দেখা যায়, যেগুলো ভূমিতে তাদের উর্বরাক্তির প্রভাবকে নির্দেশ করার জন্য প্রতীকীভাবে ষাঁড়কে প্রতিনিধিত্ব করত। (Eurip. Iphig. Aul. 275, Orest. 1378 ; Aelian, V. H. ii. 33; Horat. Carm. iv. 14, 25. )
টরোস; একটি ষাঁড়, ডায়োনিসাসের একটি পদবি হিসাবে দেখা যায়। (Eurip. Bacch. 918 ; Athen. xi. p. 476; Plut. Quaest. Graec. 36 ; Lycoph. Cass. 209. )
প্লোভদিভের রহস্যবাদ সম্পর্কিত শিলালিপি
প্লোভদিভের (প্রাচীন ফিলিপ্পোপোলিস) গ্রেট ব্যাসিলিকায় প্রাচীন গ্রিক ভাষায় লেখা ২৫৩ - ২৫৫ সালের একটি প্রাচীন রোমান শিলালিপি আবিষ্কৃত হয়। শিলালিপিটি ডায়োনিসীয় রহস্যবাদকে নির্দেশ করে এবং রোমান সম্রাট ভ্যালেরিয়ান এবং গ্যালিয়েনাসের কথাও উল্লেখ করে। এটি একটি বৃহৎ কেন্দ্রস্তম্ভে পাওয়া গেছে যা গ্রেট ব্যাসিলিকা নির্মাণের সময় নির্মাণ উপাদান হিসেবে ব্যবহৃত হয়েছিল।
নমুনা ব্যালট
একটি নমুনা ব্যালট হলো একটি নথি যা নিবন্ধিত ভোটারদের কাছে পাঠানো হয় যাতে তারা একটি নির্বাচনের জন্য প্রস্তুত হন৷ একটি নমুনা ব্যালট সাধারণত ভোটারের ভোটদানের স্থান এবং সময় প্রদান করে এবং প্রার্থী, প্রশ্ন এবং ভোট দেওয়ার নির্দেশাবলী সহ প্রকৃত ব্যালটটি কেমন হবে তার একটি চিত্র ধারণ করে।
নওগাঁ-৬
নওগাঁ-৬ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি নওগাঁ জেলায় অবস্থিত জাতীয় সংসদের ৫১নং আসন।
সীমানা
নওগাঁ-৬ আসনটি নওগাঁ জেলার রাণীনগর উপজেলা ও আত্রাই উপজেলা নিয়ে গঠিত।
২০১০-এর দশকে নির্বাচন
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে ইসরাফিল আলম বিনা প্রতিদ্বন্দ্বিতায় নির্বাচিত হন।
২০১৭-১৮ সংযুক্ত আরব আমিরাতে পাকিস্তান ও নিউজিল্যান্ড মহিলা ক্রিকেট দল
সংযুক্ত আরব আমিরাতে নিউজিল্যান্ড জাতীয় মহিলা ক্রিকেট দল ও পাকিস্তান জাতীয় মহিলা ক্রিকেট দল-এর মধ্যে ৩১ অক্টোবর থেকে ১৪ নভেম্বর পর্যন্ত ক্রিকেট সিরিজ প্রতিযোগিতা অনুষ্ঠিত হয়। সফর সূচীর অন্তর্ভুক্ত ছিল তিনটি মহিলাদের একদিনের আন্তর্জাতিক (ডব্লিউওডিআই) এবং চারটি মহিলাদের টুয়েন্টি২০ আন্তর্জাতিক (ডব্লিউটি২০আই) খেলা। প্রতিযোগিতার ডব্লিউওডিআই খেলাগুলো হয় ২০১৭-২০ আইসিসি মহিলা চ্যাম্পিয়নশীপ প্রতিযোগিতার অংশ হিসাবে। এটি প্রথমবারের মতো নিউজিল্যান্ড মহিলা ক্রিকেট দল বাহিরের কোন দেশে পাকিস্তানের বিপরীতে সিরিজ খেলে। সিরিজ শুরুর পূর্বে, সানা মীরকে দায়িত্ব থেকে ছাটাই করে বিসমাহ মারুফকে অধিনায়ক করে পাকিস্তান ওডিআই দল ঘোষণা করে। নিউজিল্যান্ড মহিলা দল ২-১ এ ডব্লিউওডিআই সিরিজে জয় লাভ করে। and the WT20I series 4–0.
কেন্ডাল জনসন
কেন্ডাল এলিজাবেথ জনসন (জন্ম: এপি্রল ২৪, ১৯৯১) একজন আমেরিকান পেশাদার ফুটবল খেলোয়াড় (ডিফেন্ডার) । বর্তমানে তিনি অস্ট্রেলিয়ান ডব্লিউ-লীগ এ ওয়েস্টার্ন সিডনি ওয়ান্ডারার্স এর হয়ে খেলছেন।
প্রাথমিক জীবন
কেন্ডাল ওরেগনের পোর্টল্যান্ডে জন্মগ্রহণ করেন এবং বেড়ে ওঠেন এবং লিঙ্কন হাই স্কুলে পড়াশোনা করেন। ২০০৮ সালে, তিনি ESPN ফার্স্ট টিম অল-আমেরিকা এবং গেটোরেড স্টেট প্লেয়ার অফ দ্য ইয়ার নির্বাচিত হন। তিনি ২০০৭ এবং ২০০৮ সালে দুইবারের স্টেট প্লেয়ার অফ দ্য ইয়ার ছিলেন এবং তিনবার সর্ব-রাষ্ট্রীয় সম্মানী এবং দুইবার পোর্টল্যান্ড ইন্টারস্কলাস্টিক লীগ প্লেয়ার অফ দ্য ইয়ার ছিলেন। ২০০৭ সালে জুনিয়র হিসাবে, তার হাই স্কুল টিম ১৮-০-০-এ অপরাজিত ছিল যেখানে তিনি ১২টি গোল করেছিলেন এবং ১৫টি অ্যাসিস্ট করেছিলেন
আন্তর্জাতিক ক্যারিয়ার
জনসন অনূর্ধ্ব-২০এবং অনূর্ধ্ব-২৩ পর্যায়ে মার্কিন যুক্তরাষ্ট্রের প্রতিনিধিত্ব করেছেন। ২০০৯ সালের ডিসেম্বরে তাকে প্রথম অনূর্ধ্ব-২০ দলের সাথে ট্রেনিং-এ ডাকা হয়। তিনি ইউএস দলের একজন সদস্য ছিলেন যেটি গুয়াতেমালায় ২০১০ কনকাকাফ অনূর্ধ্ব-২০ মহিলা চ্যাম্পিয়নশিপ জিতেছিল এবং জার্মানিতে ২০১০ ফিফা অনূর্ধ্ব-২০ মহিলা বিশ্বকাপে খেলেছিল।
খরনা ইউনিয়ন
খরনা ইউনিয়ন নামে বাংলাদেশে মোট ২টি ইউনিয়ন রয়েছে। যথা:
বাংলাদেশের সংস্কৃতি
right|thumb|বাংলা নববর্ষে ঢাকায় পালিত মঙ্গল শোভাযাত্রা বাংলাদেশের সংস্কৃতি বলতে দক্ষিণ এশিয়ার দেশ বাংলাদেশের গণমানুষের সাহিত্য, সংগীত, নৃত্য, ভোজনরীতি, পোশাক, উৎসব ইত্যাদির মিথস্ক্রিয়াকে বোঝানো হয়ে থাকে। বাংলাদেশের বাঙালিদের রয়েছে শত শত বছরের ইতিহাস ও ঐতিহ্য। বাংলাদেশের বাঙালি সংস্কৃতি স্বকীয় বৈশিষ্ট্যের কারণে স্বমহিমায় উজ্জ্বল। বাংলাদেশ পৃথিবীর সমৃদ্ধ সংস্কৃতির ধারণকারী দেশগুলোর মধ্যে অন্যতম।
বাংলাদেশের সংস্কৃতি বাংলা অঞ্চলের সংস্কৃতির সাথে গভীরভাবে জড়িত। মূলত বাঙালী সংস্কৃতি বলতে বাংলাদেশের সংস্কৃতিকেই বোঝানো হয়। এটি কয়েক শতাব্দী ধরে বিবর্তিত হয়েছে এবং বাংলাদেশের বিভিন্ন সামাজিক গোষ্ঠীর সাংস্কৃতিক বৈচিত্র্যকে অন্তর্ভুক্ত করেছে। অষ্টাদশ শতকের শুরুর দিকের বঙ্গীয় রেনেসাঁ, প্রখ্যাত বাঙালি লেখক, সাধু, লেখক, বিজ্ঞানী, গবেষক, চিন্তাবিদ, সংগীত রচয়িতা, চিত্রশিল্পী, চলচ্চিত্র নির্মাতারা বাঙালি সংস্কৃতির বিকাশে গুরুত্বপূর্ণ ভূমিকা পালন করেছেন।  বেঙ্গল রেনেসাঁর মধ্যে একটি নবজাতক রাজনৈতিক ভারতীয় জাতীয়তাবাদের বীজ রয়েছে যা আধুনিক ভারতীয় শৈল্পিক সাংস্কৃতিক অভিব্যক্তির অনেক উপায়ে অগ্রদূত ছিল।
এম. নজরুল ইসলাম তমিজ, একজন মানবাধিকার কর্মী এবং জাতীয় মানবাধিকার সোসাইটির (এনএইচআরএস) চেয়ারম্যানের মতে, মানবাধিকার বাঙালি সংস্কৃতির সবচেয়ে গুরুত্বপূর্ণ অংশ, এবং এটি বাঙালি সংস্কৃতির বিকাশে গুরুত্বপূর্ণ ভূমিকা পালন করে।
সাহিত্য ও সঙ্গীত
বাংলা ভাষা ও সাহিত্যের ঐতিহ্য হাজার বছরের বেশি পুরনো। ৭ম শতাব্দীতে লেখা বৌদ্ধ দোহার সঙ্কলন চর্যাপদ বাংলা ভাষার প্রাচীনতম নিদর্শন হিসেবে স্বীকৃত। মধ্যযুগে বাংলা ভাষায় কাব্য, লোকগীতি, ও পালাগানের প্রচলন ঘটে। ঊনবিংশ ও বিংশ শতাব্দীতে বাংলা কাব্য ও গদ্যসাহিত্যের ব্যাপক বিকাশ ঘটে।১৯১৩ সালে নোবেল পুরস্কার বিজয়ী বিশ্বকবি রবীন্দ্রনাথ ঠাকুর, সাহিত্যিক শরৎচন্দ্র চট্টোপাধ্যায়, বাংলাদেশের জাতীয় কবি কাজী নজরুল ইসলাম প্রমুখ বাংলা ভাষায় সাহিত্যকে সমৃদ্ধ করেছেন। বাংলার লোক সাহিত্যও সমৃদ্ধ; মৈমনসিংহ গীতিকায় এর পরিচয় পাওয়া যায়। আধুনিক সাহিত্যিকদের মধ্যে আল মাহমুদ, হুমায়ূন আহমেদ খুব বেশি জনপ্রিয়। তাছাড়াও ছোটদের কাছে মুহাম্মদ জাফর ইকবাল, রকিব হাসান, খুব জনপ্রিয়। অন্যান্য প্রধান ধারার সাহিত্যিকদের মধ্যে কাজী আনোয়ার হোসেন, কবি শামসুর রাহমান, নির্মলেন্দু গুণ প্রমুখ জনপ্রিয়তার শীর্ষে রয়েছেন।
বাংলাদেশের সঙ্গীত বাণীপ্রধান; এখানে যন্ত্রসঙ্গীতের ভূমিকা সামান্য। গ্রাম বাংলার লোক সঙ্গীতের মধ্যে বাউল গান, জারি, সারি, ভাওয়াইয়া, ভাটিয়ালি, মুর্শিদী, গম্ভীরা, কবিগান ইত্যাদি উল্লেখযোগ্য। গ্রামাঞ্চলের এই লোকসঙ্গীতের সাথে বাদ্যযন্ত্র হিসাবে মূলত একতারা, দোতারা, ঢোল, বাঁশি ইত্যাদি ব্যবহার করা হয়। আধুনিক সংগীতকাররা অবশ্য বিদেশী বাদ্যযন্ত্র যেমন কীবোর্ড, ড্রামস, গীটার ইত্যাদিরও ব্যবহার করে থাকেন। কেউ কেউ আবার লোকজ ও আধুনিকতার মিশ্রণে ফিউশন ধারারও প্রচলন করেন।
নৃত্য
নৃত্যশিল্পের নানা ধরন বাংলাদেশে প্রচলিত। এর মধ্যে রয়েছে উশের গ্রামাঞ্চলে যাত্রা পালার প্রচলন রয়েছে। ঢাকা-কেন্দ্রিক চলচ্চিত্র শিল্প হতে প্রতি বছর প্রায় ৮০ হতে ১০০টি বাংলা চলচ্চিত্র তৈরি করা হয়।
রন্ধন
বাংলাদেশের রান্না-বান্নার ঐতিহ্যের সাথে ভারতীয় ও মধ্যপ্রাচ্যের রান্নার প্রভাব রয়েছে। ভাত, ডাল ও মাছ বাংলাদেশীদের প্রধান খাবার, যার কারণে বলা হয়ে থাকে মাছে ভাতে বাঙালি। দেশে ছানা ও অন্যান্য প্রকারের মিষ্টান্ন, যেমন রসগোল্লা, চমচম বেশ জনপ্রিয়। ভাতজাতীয় খাবারের মধ্যে বিরিয়ানি, পোলাওজাতীয় উচ্চ ক্যালরির খাবার বেশ সমাদৃত। তাছাড়া তেল-চর্বিজাতীয় মসলাযুক্ত রন্ধনপ্রণালী এতদ অঞ্চলের মানুষের খাদ্যতালিকার অন্যতম বৈশিষ্ট্য। সাধারণ মানুষ শাক-সবজিকে তুলনামূলক গরীবদের খাদ্য মনে করেন আর মাছ-মাংসকে আভিজাত্য ধরে নেন।
পোশাক
বাংলাদেশের নারীদের প্রধান পোশাক শাড়ি। অল্পবয়স্ক মেয়েদের মধ্যে, শহর-গ্রাম নির্বিশেষে সালোয়ার কামিজেরও চল রয়েছে। একবিংশ শতাব্দিতে শহরাঞ্চলের কিশোরী-যুবতীরা শার্ট-প্যান্ট কিংবা জিন্স-কামিজ বা জিন্স-ফতুয়াও পরে থাকেন। পুরুষদের প্রধান পোশাক লুঙ্গি, তবে শহরাঞ্চলে পাশ্চাত্যের পোশাক শার্ট-প্যান্ট প্রচলিত। গ্রামাঞ্চলেও দাপ্তরিক পোশাক হিসেবে শার্ট-প্যান্টকে আভিজাত্যের অংশ মনে করা হয়। বিশেষ অনুষ্ঠানে পুরুষরা পাঞ্জাবী-পায়জামা পরিধান করে থাকেন। ধর্মীয় অনুষ্ঠানে পাঞ্জাবি বাংলাদেশী পুরুষদের অন্যতম অনুষঙ্গ।
বাংলায় মুসলমান শাসকদের আগমনের পর সেলাই করা পোশাক যেমন গোল জামা ও মধ্যে এশিয়া থেকে মুঘল শাসকদের দারা আনা সালোয়ার-কামিজ বাঙালি নারীদের কাছে জনপ্রিয় হয়ে ওঠে।
সামাজিক অনুষ্ঠান
মুসলিম সংখ্যাগরিষ্ঠ বাংলাদেশের প্রধান সামাজিক অনুষ্ঠানের মধ্যে রয়েছে মুসলমান সম্প্রদায়ের উৎসব ঈদুল ফিত্‌র, ঈদুল আজহা। তবে হিন্দু সম্প্রদায়ের দুর্গা পূজা, বৌদ্ধদের প্রধান উৎসব বুদ্ধ পূর্ণিমা, আর খ্রিস্টানদের বড়দিনও ঘটা করে পালিত হয়ে থাকে স্ব স্ব ধর্মীয় সম্প্রদায়ের মধ্যে। এই দিবসগুলোতে রাষ্ট্রীয় ছুটি থাকে। সার্বজনীন উৎসবের মধ্যে পহেলা বৈশাখ প্রধান। গ্রামাঞ্চলে নবান্ন, পৌষ পার্বণ ইত্যাদি লোকজ উৎসবের প্রচলন রয়েছে। এছাড়া স্বাধীনতা দিবস, বিজয় দিবস এবং ভাষা আন্দোলনের স্মরণে একুশে ফেব্রুয়ারি সাড়ম্বরে পালিত হয়।
লোক ও কারুশিল্প
বাংলাদেশের লোক ও কারুশিল্প এ দেশের সংস্কৃতির একটি অবিচ্ছেদ্য অংশ। কারুশিল্পের বিশাল ভান্ডারে রয়েছে জামদানি, সতরঞ্জি, ধাতব শিল্প, শঙ্খ শিল্প, মৃৎশিল্প, দারুশিল্প, ঝিনুক শিল্প, পুতুল শিল্প, পিতল-কাঁসা শিল্প, বাঁশ-বেত শিল্প, শোলা শিল্প ইত্যাদি।  এছাড়া নকশি কাঁথা, নকশি শিকা, শীতল পাটি, মাটির ফলকচিত্র, পাতা ও খড়ের জিনিস, লোকচিত্র প্রভৃতি এদেশের লোক ও কারুশিল্পের নিদর্শন।
তাঁত ও বয়ন শিল্প
বাংলাদেশের তাঁত ও বয়ন শিল্পের ঐতিহ্য দীর্ঘদিনের। এ দেশের মসলিন ও জামদানি বিশ্ববিখ্যাত। ঢাকাই শাড়িও জনপ্রিয়।
নকশি কাঁথা
নকশি কাঁথা বাংলাদেশের লোক ও কারু শিল্পের ঐতিহ্যমন্ডিত ও নান্দনিক নিদর্শন। পুরনো কাপড়ের কাঁথা সেলাই করে তার ওপর গ্রামবাংলার মহিলারা বিভিন্ন নকশা ফুটিয়ে তোলেন।
শিকাশিল্প
বাংলাদেশের ঐতিহ্যবাহী লোক ও কারুশিল্পের নিদর্শন শিকাশিল্প। পাট শিকা তৈরির প্রধান উপকরণ। নকশি শিকা তৈরিতে কঞ্চি সুতলি, ঝিনুক, কড়ি, শঙ্খ, কাপড়, পোড়ামাটির বল ইত্যাদিও ব্যবহৃত হয়।
নকশি পাখা
বাংলাদেশের লোক ও কারুশিল্পের ঐতিহ্যের আরেক প্রতীক নকশি পাখা। তালপাতা, সুপারীর পাতা ও খোল, সুতা, পুরনো কাপড়, বাঁশের বেতি, নারিকেল পাতা, চুলের ফিতা, পাখির পালক ইত্যাদি অতি সাধারণ ও সহজলভ্য উপকরণ দিয়ে পাখা তৈরি করা হয়।
শীতলপাটি
বাংলাদেশের প্রাচীন ও ঐতিহ্যবাহী এক শিল্পের নিদর্শন শীতলপাটি। মুর্তা নামক এক ধরনের বেতি বা পাতি দিয়ে শীতলপাটি বোনা হয়।
লোকচিত্র
হাঁড়ির ওপর বিভিন্ন চিত্র আঁকা এ দেশের একটি প্রাচীন সংস্কৃতি। আবহমান বাংলার লোক সমাজের দৈনন্দিন জীবন, ধর্ম বিশ্বাস, লৌকিক আচার-আচরণ ধারণ করে আসছে এই চিত্রিত হাঁড়ি। এসব হাঁড়িতে ঘোড়া, পাখি, শাপলা ফুল, পানপাতা, মাছ প্রভৃতি মটিফ ব্যবহৃত হয়।
মৃৎশিল্প
বাংলাদেশের লোক ও কারুশিল্পে উল্লেখযোগ্য স্থান দখল করে আছে মৃৎশিল্প। এ শিল্পের হাজার বছরের ইতিহাস রয়েছে। দেশের ঐতিহ্যবাহী মৃত শিল্পসামগ্রীর মধ্যে রয়েছে হাঁড়িপাতিল, কলসি, সানকি, চুলা, শাক-সবজি, ফলমূল, খেলনা, পুতুল, ঘরের টালি, ধর্মীয় প্রতিকৃতি, প্রাণীজ প্রতিকৃতি, অলঙ্কার প্রভৃতি।
মেলা
বাংলাদেশের জনপ্রিয় এবং শক্তিশালী একটি সাংস্কৃতিক অনুষঙ্গ ‘মেলা’। মেলার উৎপত্তি মূলত গ্রাম-সংস্কৃতি হতে। বিভিন্ন ধর্মীয় উপলক্ষ, কৃষি মেলা, ঋতুভিত্তিক মেলা, সাধু-সন্তের ওরশ উপলক্ষে মেলা, বরেণ্য ব্যক্তিত্বের স্মরণোৎসব উপলক্ষে মেলা, জাতীয় দিবসসমূহ উদ্‌যাপন উপলক্ষে মেলা ইত্যাদি এদেশের লোক সংস্কৃতির সাথে ওতপ্রোতভাবে জড়িত। বৈশাখী মেলা বাঙালির আনন্দঘন লোকায়ত সংস্কৃতির ধারক।
দৌসা
দৌসা (Dausa) ভারতের রাজস্থান রাজ্যের দৌসা জেলার একটি শহর ও পৌরসভা এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩২৭ মিটার (১০৭২ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে দাউসা শহরের জনসংখ্যা হল ৬১,৫৮৯ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৬৬%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৫৪%। সারা ভারতের সাক্ষরতার হার ৫৯.৫%, তার চাইতে দাউসা এর সাক্ষরতার হার বেশি।
এই শহরের জনসংখ্যার ১৬% হল ৬ বছর বা তার কম বয়সী।
২০২০ গ্রীষ্মকালীন অলিম্পিকে ফুটবল – পুরুষদের প্রতিযোগিতা – গ্রুপ বি
২০২০ গ্রীষ্মকালীন অলিম্পিকে ফুটবল – পুরুষদের প্রতিযোগিতার গ্রুপ বি-এর সকল ম্যাচ ২০২১ সালের ২২ হতে ২৮শে জুন তারিখ পর্যন্ত জাপানের কাশিমার ইবারাকি কাশিমা স্টেডিয়াম, সাপ্পোরোর সাপ্পোরো ডোম এবং ইয়োকোহামার ইয়োকোহামা আন্তর্জাতিক স্টেডিয়ামে অনুষ্ঠিত হবে। এই গ্রুপে নিউজিল্যান্ড, দক্ষিণ কোরিয়া, হন্ডুরাস এবং রোমানিয়া একে অপরের মুখোমুখি হবে।
পয়েন্ট টেবিল
কোয়ার্টার-ফাইনালে,
ম্যাচ
নিম্নে তালিকাভুক্ত ম্যাচগুলোর সময় জাপান মান সময় অনুযায়ী উল্লেখ করা হয়েছে (ইউটিসি+৯)।
নিউজিল্যান্ড বনাম দক্ষিণ কোরিয়া
<section begin=বি১ /> <section end=বি১ />
হন্ডুরাস বনাম রোমানিয়া
<section begin=বি২ /> <section end=বি২ />
নিউজিল্যান্ড বনাম হন্ডুরাস
<section begin=বি৩ /> <section end=বি৩ />
রোমানিয়া বনাম দক্ষিণ কোরিয়া
<section begin=বি৪ /> <section end=বি৪ />
দক্ষিণ কোরিয়া বনাম হন্ডুরাস
<section begin=বি৬ /> <section end=বি৬ />
সালন্দর উচ্চ বিদ্যালয়
সালন্দর উচ্চ বিদ্যালয় বাংলাদেশের ঠাকুরগাঁও জেলার ঠাকুরগাঁও সদর উপজেলার সালন্দর ইউনিয়নে অবস্থিত একটি শিক্ষা প্রতিষ্ঠান।
আয়েশা মিরন ধর্ষণ মামলা
আয়েশা মিরন ধর্ষণ মামলা (ভুক্তভোগীর নাম কখনও কখনও আয়েশা মীরন বা আয়েশা মীরা নামেও লেখা হয়) ভারতের বিজয়ওয়াড়ায় একটি ধর্ষণ মামলা ছিল যা ২০০৭ সালে দেশে গণমাধ্যমগুলোর তীব্র মনোযোগ আকর্ষণ করেছিল।
ঘটনা
বিজয়ওয়াড়ার একটি হোস্টেলে আয়েশা মীরা নামে ১৯ বছর বয়সী ফার্মাসির এক ছাত্রীকে ধর্ষণ করে নির্মমভাবে হত্যা করা হয়। ২০০৭ সালের ২৭ ডিসেম্বর বাথরুমে ছুরিকাঘাতে আহত তার লাশ পাওয়া যায়। 'খুনি'র রেখে যাওয়া একটি চিঠিতে বলা হয়েছে যে মেয়েটি তার 'প্রেমের' প্রস্তাব প্রত্যাখ্যান করার কারণে তাকে ধর্ষণ করে হত্যা করা হয়েছে।
পুলিশের দাবির সংশয়
পি সত্যম বাবুর আত্মীয় এবং মানবাধিকার কর্মীরা অভিযোগ করেছেন যে পুলিশ এই মামলার প্রকৃত অপরাধীদের রক্ষা করার প্রচেষ্টায় তাকে নির্মূল করার চেষ্টা করছে। তারা উল্লেখ করেছিল যে বাবু স্নায়বিক রোগে ভুগছিলেন বলে হাঁটতেও পারবেন না। তিনি জিবি সিন্ড্রোমে ভুগছেন এবং এর ফলে তার স্নায়ুতন্ত্রখারাপভাবে প্রভাবিত হয়েছিল এবং তার দুটি পা পক্ষাঘাতগ্রস্ত হয়ে পড়েছে। নিজামইনস্টিটিউট অফ মেডিকেল সায়েন্সেস (এনআইএমএস)-এর চিকিৎসকরা নিশ্চিত করেছেন যে তিনি খুব কমই হাঁটতে পারেন। এমনকি ভুক্তভোগীর বাবা-মাও পুলিশের দাবি প্রত্যাখ্যান করেছেন যে বাবু তাকে হত্যা করেছে এবং অভিযোগ করেছে যে পুলিশ কিছু রাজনৈতিক প্রভাবশালী ব্যক্তিকে বাঁচানোর চেষ্টা করছে।
বেশ কয়েকজন কর্মী অভিযোগ করেছিলেন যে পুলিশ সত্যমবাবুকে গ্রেপ্তার করেছে কারণ তারা প্রাক্তন ডেপুটি সিএম কোনেরু রাঙ্গা রাওয়ের নাতি কোনেরু সতীশকে মামলা থেকে সরিয়ে দিতে পারে। আয়েশার বাবা-মা আরও অভিযোগ করেন যে কোনেরু সতীশ এবং তার বন্ধুরা মেয়েদের হোস্টেলে নিয়মিত দর্শনার্থী ছিলেন কারণ এটি তার আত্মীয় কোনেরা পদ্মার মালিকানাধীন ছিল।
বিচারিক রায়
বিজয়ওয়াড়া মহিলা বিশেষ দায়রা আদালত আইপিসির ৩০২ ধারায় এই মামলায় পি সত্যমবাবুকে হত্যার দায়ে ১৪ বছরের কারাদণ্ড এবং ধর্ষণের দায়ে আইপিসির ৩৭৬ ধারায় ১০ বছরের সশ্রম কারাদণ্ড প্রদান করে। আদালত রায় দিয়েছে যে উভয় কারাদন্ড একই সাথে চলবে। এছাড়া আদালত সত্যমবাবুকে ১,০০০ টাকা জরিমানা বা ছয় মাসের জেলের নির্দেশ দেয়।
অন্ধ্র প্রদেশের হাইকোর্ট ২০১৮ সালের ২৯ নভেম্বর প্রধান বিচারপতি থোট্টাথিল বি রাধাকৃষ্ণন এবং বিচারপতি এস ভি ভট্টের রায়ে কেন্দ্রীয় তদন্ত ব্যুরোকে নতুন করে মামলাটি তদন্ত করার নির্দেশ দেয় এবং অন্ধ্র প্রদেশ পুলিশকে মামলাটি কেন্দ্রীয় তদন্ত ব্যুরোর কাছে হস্তান্তর করার নির্দেশ দেয়। আদালত পর্যবেক্ষণ করেছেন যে একটি এসআইটি দ্বারা তদন্ত করা হাইকোর্ট এই সত্যটি উদঘাটন করে যে সত্যম বাবুর খালাস পাওয়ার আপিল মুলতুবি হওয়ার আগেই বিচার আদালতে রেকর্ড ধ্বংস করা হয়েছে।
প্রমাণ এবং ফলাফল
ডাক্তারদের ময়নাতদন্তের প্রতিবেদনে জানানো হয়েছে যে আয়েশার দেহে ছুরিকাঘাতে আঘাত রয়েছে এবং তাকে ধর্ষণ করা হয়েছে এবং তারপরে হত্যা করা হয়েছে। তার শরীর থেকে বীর্যের চিহ্ন বের করা হয়েছিল এবং তার সারা শরীরে অনেক কামড়ের চিহ্ন এবং আঁচড়ের চিহ্ন শনাক্ত করা হয়েছিল।
সিবিআই তদন্ত
২০১৯ সালের জানুয়ারিতে, তদন্তের অংশ হিসাবে, সিবিআই দল সত্যমবাবুকে নন্দীগামা মণ্ডলের আনাসাগ্রাম গ্রামে তার বাড়িতে জিজ্ঞাসাবাদ করে। তারা গুড়াভাল্লি গ্রামে তার বাড়িতে কোনেরু সতীশের বক্তব্য গ্রহণ করে।
আব্বাস এল গামাল
আব্বাস এল গামাল একজন তড়িৎ প্রকৌশলী এবং উদ্যোক্তা।
জীবনী
গামাল কায়রো বিশ্ববিদ্যালয় থেকে তড়িৎ প্রকৌশলে ১৯৭২ সালে বিএসসি ডিগ্রি অর্জন করেন। তিনি স্ট্যানফোর্ড বিশ্ববিদ্যালয় থেকে পরিসংখ্যানে মাস্টার্স এবং তড়িৎ প্রকৌশলে পিএইচডি ডিগ্রি অর্জন করেন যথাক্রমে ১৯৭৭ এবং ১৯৭৮ সালে। তিনি ১৯৭৮ থেকে ১৯৮০ সাল পর্যন্ত ইউনিভার্সিটি অব সাউদার্ন ক্যালিফোর্নিয়াতে তড়িৎ প্রকৌশলের সহকারী অধ্যাপক হিসেবে কর্মরত ছিলেন। তিনি ১৯৮১ সালে স্ট্যানফোর্ড বিশ্ববিদ্যালয় এ শিক্ষক হিসেবে যোগদান করেন। তার প্রকাশনায় রয়েছে ২০০ এর অধিক গবেষণাপত্র। তিনি ৩০টি প্যাটেন্টের অধিকারী।
কজেরী, সল্যান
কজেরী পশ্চিম-মধ্য নেপালের রাপ্তী অঞ্চলের সল্যান জেলার শারদা পৌরসভার বাজারকেন্দ্র। ১৮ মে ২০১৪ সালে নবগঠিত শারদা পৌরসভার সাথে যুক্ত হওয়ার আগ পর্যন্ত এটি একটি গ্রাম উন্নয়ন সমিতি ছিলো। ১৯৯১ সালে নেপালের জনশুমারি অনুসারে এর জনসংখ্যা ছিল ৩,৯৯৮ জন এবং খানার সংখ্যা ছিল ৬৬৯ টি।
শীলা
শীলা (জন্ম ২৪ মার্চ ১৯৪৫) হলেন একজন ভারতীয় চলচ্চিত্র অভিনেত্রী। তিনি মূলত মালয়ালম চলচ্চিত্রে অভিনয় করে থাকেন। প্রেম নাজিরের সাথে যুগলবন্দী হয়ে তারা প্রধান অভিনেতা-অভিনেত্রী হিসেবে ১৩০টি চলচ্চিত্রে অভিনয় করেছেন, যা গিনেজ বিশ্ব রেকর্ড বইতে স্থান করে নেয়। ২০০৫ সালে তিনি মালয়ালম চলচ্চিত্র অকাল-এ অভিনয় করে শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার অর্জন করেন। এছাড়া তিনি তিনবার শ্রেষ্ঠ অভিনেত্রী বিভাগে কেরল রাজ্য চলচ্চিত্র পুরস্কার এবং শ্রেষ্ঠ মালয়ালম অভিনেত্রী বিভাগে একটি ফিল্মফেয়ার পুরস্কার দক্ষিণ ও ফিল্মফেয়ার আজীবন সম্মাননা পুরস্কার দক্ষিণ অর্জন করেন। তিনি মালয়ালম চলচ্চিত্রের অন্যতম জনপ্রিয় ও সর্বোচ্চ পারিশ্রমিক গ্রহীতা অভিনেত্রী, তার সময়ে তিনি তার পুরুষ সহশিল্পীর থেকে অধিক পারিশ্রমিক পেতেন।
প্রারম্ভিক জীবন
শীলা ১৯৪৫ সালের ২৪শে মার্চ কোচিন রাজ্যের কণিমঙ্গলমে (বর্তমান কেরল, ভারত) এক সিরীয় খ্রিস্টান পরিবারে জন্মগ্রহণ করেন। তার পিতা কণিমঙ্গলম অ্যান্টনি একজন রেলওয়ে কর্মকর্তা এবং মাতা গ্রেসি। তার শৈশব কাটে উটিতে। তার পিতার রেলওয়ের চাকরির সুবাদে তাদের বিভিন্ন স্থানে থাকতে হয়েছে, ফলে তিনি ত্রিশূর, উটি, তিরুচিরাপল্লী, সালেম, ইডাপল্লী, ও কোয়ম্বাতুরের সেন্ট ফ্রান্সিস অ্যাংলো-ইন্ডিয়ান বালিকা বিদ্যালয়ে প্রাথমিক শিক্ষালাভ করেন। অবশেষে তারা চেন্নাইয়ে স্থায়ী হন।
কর্মজীবন
শীলা মাত্র ১৩ বছর বয়সে মঞ্চনাটকে অভিনয় শুরু করেন। তাকে মঞ্চের সাথে পরিচয় করিয়ে দেন তামিল অভিনেতা এস. এস. রাজেন্দ্রন। এম. জি. রামাচন্দ্রন তাকে চলচ্চিত্রে নিয়ে আসেন এবং ১৯৬২ সালে তামিল চলচ্চিত্র পাসম দিয়ে তার চলচ্চিত্রে অভিষেক ঘটে। রামাচন্দ্রন তার নামের শেষে "দেবী" শব্দ যোগ করে তাকে "শীলা দেবী" হিসেবে পরিচয় করিয়ে দেন। এরপর তিনি এই নাম নিয়ে একাধিক তামিল চলচ্চিত্রে অভিনয় করেন। পরবর্তী কালে তিনি তার মূল নামে ফিরে যান। ১৯৬২ সালে তিনি ভাগ্যজাতকম চলচ্চিত্র দিয়ে মালয়ালম চলচ্চিত্রে আত্মপ্রকাশ করেন।
১৯৬৯ সালে তিনি কলিচেলাম্মা চলচ্চিত্রে অভিনয় করে শ্রেষ্ঠ অভিনেত্রী বিভাগে কেরল রাজ্য চলচ্চিত্র পুরস্কার অর্জন করেন। ১৯৭১ সালে তিনি ওরু পেনিন্টে কাদা, সরস্যায়া ও উমাচু চলচ্চিত্রে অভিনয়ের জন্য তার দ্বিতীয় কেরল রাজ্য চলচ্চিত্র পুরস্কার লাভ করেন। ১৯৭৬ সালে অনুভবম চলচ্চিত্রে অভিনয় করে তিনি তৃতীয়বারের মত শ্রেষ্ঠ অভিনেত্রী বিভাগে কেরল রাজ্য চলচ্চিত্র পুরস্কার অর্জন করেন। পরের বছর লক্ষ্মী চলচ্চিত্রে অভিনয় করে তিনি শ্রেষ্ঠ মালয়ালম অভিনেত্রী বিভাগে ফিল্মফেয়ার পুরস্কার দক্ষিণ লাভ করেন। ১৯৮৩ সালে তিনি চলচ্চিত্র থেকে অবসরে যান এবং তামিলনাড়ুর ওটিতে বসবাস শুরু করেন।
২০০০ সালে তাকে ফিল্মফেয়ার আজীবন সম্মাননা পুরস্কার দক্ষিণ প্রদান করা হয়। দীর্ঘ বিরতির পর তিনি ২০০৩ সালে সত্যন অন্তিক্কাডের মনসিনাক্কারে চলচ্চিত্র দিয়ে অভিনয়ে ফিরে আসেন। একই বছর তিনি তামিল ভাষার চন্দ্রমুখী চলচ্চিত্রে অভিনয় করেন। ২০০৫ সালে তিনি মালয়ালম চলচ্চিত্র অকাল-এ অভিনয় করে শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার অর্জন করেন এবং দ্বিতীয় শ্রেষ্ঠ অভিনেত্রী বিভাগে কেরল রাজ্য চলচ্চিত্র পুরস্কার অর্জন করেন।
ভারতীয় টেলিভিশন অভিনেত্রীদের তালিকা
থাম্ব|ভাল অভিনয় এটি হচ্ছে ভারতীয় টেলিভিশন জগতের উল্লেখযোগ্য অভিনেত্রীদের একটি তালিকা।
নাসির মুহাম্মাদ
মালিকুন নাসির নাসিরুদ্দিন মুহাম্মদ ইবনে কালাউন (الملك الناصر ناصر الدين محمد بن قلاوون; ১২৮৫ – ১৩৪১) ছিলেন মিশরের নবম বাহরি মামলুক সুলতান। তিনি সাধারণতঃ নাসির মুহাম্মদ (الناصر محمد) নামে পরিচিত। অথবা তার কুনিয়া আবুল মাআলি (أبو المعالى) বা ইবনে কালাউন নামেও তাকে সম্বোধন করা হয়। তিনি তিনবার মিশর ও সিরিয়া শাসন করেছিলেন: প্রথমবার ডিসেম্বর ১২৯৩ — ডিসেম্বর ১২৯৪ পর্যন্ত। দ্বিতীয়বার ১২৯৯ — ১৩০৯ পর্যন্ত। এবং সর্বশেষ ১৩১০ — ১৩৪১ সালে তার মৃত্যু পর্যন্ত।
জীবন
নাসির মুহাম্মাদ ছিলেন সুলতান কালাউনের কনিষ্ঠ পুত্র এবং সুলতান আশরাফ খলিলের ভাই। তিনি কায়রোতে কালআতুল জাবালে (পর্বতের দুর্গ) জন্মগ্রহণ করেন। তার পিতা কিপচাক উপজাতির তুর্কি বংশোদ্ভূত এবং মাতা মঙ্গোল বংশোদ্ভূত ছিলেন।
তাঁর শাসনকাল তিনটি পর্যায়ে ছিল, কারণ তিনি একবার ক্ষমতাচ্যুত হয়েছিলেন এবং একবার নিজেই পদত্যাগ করেছিলেন।
প্রথম শাসন
আশরাফ খলিলকে হত্যার পর আমির হুসামুদ্দিন লাজিন যখন কায়রোতে ফিরে আসেন, তখন বুর্জি মামলুকরা; যারা মামালিকুল আশরাফিয়াহ খলিল (আশরাফ খলিলের মামলুক) নামে পরিচিত ছিল এবং যাদেরকে কিতবুগা দুর্গ থেকে অপসারণ করেছিলেন- বিদ্রোহ করেছিলেন এবং কায়রোতে তাণ্ডব চালিয়েছিলেন। কারণ লাজিন তাদের হিতৈষী সুলতান আশরাফ খলিলের হত্যায় জড়িত থাকার পরও তাকে গ্রেপ্তার করা হয়নি এবং শাস্তি দেওয়া হয়নি। আশরাফিয়াহরা পরাজিত হয় এবং তাদের অনেককে হত্যা করা হয় এবং ফাঁসিতে ঝুলানো হয়। লাজিন কিতবুগাকে নাসির মুহম্মাদকে পদচ্যুত করতে প্ররোচিত করেন। আর আশরাফিয়াহ এবং নাসির মুহাম্মাদ আশরাফ খলিলের হত্যায় জড়িত থাকার অভিযোগে কিতবুগা হতে প্রতিশোধ নেবে বলে বিশ্বাস করান। যার ফলে কিতবুগা নিজেকে সুলতান হিসেবে প্রতিষ্ঠিত করতে রাজি হন। কিতবুগা নাসিরকে পদচ্যুত করে নিজেই সালতানাতের দাবি করেন এবং লাজিনকে নায়েবে সুলতান হিসেবে নিয়োগ দেন। নাসিরের বয়স তখন মাত্র দশ বছর। তাকে তার মায়ের সাথে প্রাসাদের অন্য একটি প্রদেশে সরিয়ে দেওয়া হয়েছিল যেখানে তারা কারাকে পাঠানোর আগ পর্যন্ত সেখানে থেকেছিলেন। এভাবে নাসিরের প্রথম রাজত্বের সমাপ্তি ঘটে।
দ্বিতীয় শাসন
থাম্ব| ওয়াদিউল খাজনদারের যুদ্ধ । কোরিকাসের হেটনের ফ্লেউর দেস হিস্টোরেস দে লা টেরে ডি'ওরিয়েন্টের ১৪ শতকের পাণ্ডুলিপি থেকে ক্ষুদ্রাকৃতি। [[বিবলিওতেক নাসিওনাল দ্য ফ্রঁস]] ১২৯৬ সালে কিতবুগাকে তার নায়েবে সুলতান লাজিন ক্ষমতাচ্যুত করেন এবং কিতবুগাকে সিরিয়ায় চলে যেতে বাধ্য করেন। ১২৯৭ সালে হামার গভর্নরের পদে অধিষ্ঠিত থাকাকালীন সময়ে কিতবুগা মারা যান। ১২৯৯ সালে সাইফুদ্দিন কিরজির নেতৃত্বে একদল আমির তাকে ও তার নায়েবে সুলতান মাঙ্গু-তেমুরকে হত্যা না করা পর্যন্ত লাজিন সুলতান হিসেবে শাসন করেছিলেন। লাজিন এবং তার নায়েবে সুলতানকে হত্যার পর, বাইবার্স জাশনাকিরসহ আমিররা একত্রিত হন এবং কারাক থেকে নাসির মুহাম্মাদকে ডেকে পুনরায় সুলতান হিসাবে প্রতিষ্ঠিত করার এবং আমির তাগজিকে নায়েবে সুলতান হিসাবে নিয়োগ দেয়ার সিদ্ধান্ত নেন। কিন্তু নাসিরের ফিরতে কিছু সময় বিলম্বিত হয়েছিল। কারণ আমির কিরজি, যিনি লাজিনকে হত্যা করেছিলেন এবং আশরাফিয়া আমিররা জোর দিয়েছিলেন যে তাগজিকে সুলতান এবং কিরজিকে নায়েবে সুলতান হতে হবে। অবশেষে, নাসিরকে ফিরিয়ে আনা হয়েছিল এবং জনগণের ব্যাপক উদযাপনের মধ্যে তিনি তার মায়ের সাথে কায়রোতে পৌঁছেছিলেন। নাসিরের বয়স তখন ১৪ বছর ছিল। সাইফুদ্দিন সালারকে নায়েবে সুলতান বানানো হয়েছিল, যিনি একজন ওরাত মঙ্গোল ছিলেন। আর বাইবার্স জাশনাকিরকে ওস্তাদার হিসাবে নিয়োগ দেওয়া হয়েছিল, যিনি একজন সার্কাসিয়ান ছিলেন। নাসির আবারও একজন নামমাত্র সুলতান ছিলেন, প্রকৃত শাসক ছিলেন সালার ও দ্বিতীয় বাইবার্স।
নাসিরের দ্বিতীয় শাসনামলে বুর্জি মামলুকরা আরও শক্তিশালী হয়ে ওঠে। তারা এমন লোকদের উপর কর আরোপ করেছিল যাদের তাদের পরিষেবা বা তাদের সুরক্ষার প্রয়োজন ছিল। এই সরকারী ঘুষকে "হিমায়া" বলা হত। বুর্জিদের প্রতিদ্বন্দ্বী, যাদের নেতৃত্বে ছিলেন বাইবার্স আল-জাশনাকির, তারা ছিলেন সালারের নেতৃত্বে সালিহিয়া এবং মানসুরিয়া আমির এবং আমির বারলঘির নেতৃত্বে আল-আশরাফি।
ওয়াদিউল খাজানদারের যুদ্ধ
কায়রোতে খবর পৌঁছে যে গাজান একটি বড় সৈন্য নিয়ে লেভান্ত আক্রমণ করার প্রস্তুতি নিচ্ছে এবং প্রায় ৩০টি ক্রুসেড জাহাজ বৈরুতে পৌঁছেছে। আমিররা মিশর থেকে সিরিয়ায় সেনা পাঠানোর সিদ্ধান্ত নেন। ক্রুসেডাররা উপকূলে পৌঁছানোর আগেই ক্রুসেডার জাহাজগুলো একটি ঝড়ের আঘাতে ধ্বংস হয়ে গিয়েছিল। আবার তখন গাজান বাগদাদে পৌঁছানোর পর সোলামিশ বিন আফাল নামে তার এক সেনাপতি মিশরে পালিয়ে গিয়ে তার সাথে লড়াই করার জন্য সাহায্য চাওয়ার পর তাকে তার পরিকল্পনা পরিবর্তন করতে হয়েছিল।
১২৯৯ সালে নাসির মিশরীয় সেনাবাহিনীকে সিরিয়ায় গাজানের সেনাবাহিনীর বিরুদ্ধে নেতৃত্ব দেন। সুলতান যখন সিরিয়ায় যাচ্ছিলেন, তখন কিছু ওরাত সুলতানের মামলুকের সাথে বাইবার্স জাশনাকির এবং সালারকে হত্যা করে হামাতে থাকা কিতবুগাকে ক্ষমতায় ফিরিয়ে আনতে ষড়যন্ত্র করে। সুলতানের মামলুক বাইবার্সকে আক্রমণ করে তাকে হত্যা করার চেষ্টা করলেও সে নিজেই নিহত হয়। ওরাতরা সুলতানের দিহলিজে আক্রমণ করেছিল কিন্তু তাদের এমনভাবে থামানো হয়েছিল যে, সালার এবং বাইবার্স মনে করে যে- সুলতান ষড়যন্ত্রে জড়িত ছিলেন। ওরাতদের গ্রেপ্তার করে শাস্তি দেওয়া হয় এবং জড়িত মামলুকদের কারাক পাঠানো হয়।
নাসিরের সেনাবাহিনী (প্রায় ২০,০০০ সৈন্য) গাজানের সেনাবাহিনীর (প্রায় ১২,০০০ সৈন্য) সাথে একটি যুদ্ধে সংঘর্ষে লিপ্ত হয় যা ওয়াদিউল খাজানদারের যুদ্ধ নামে পরিচিত। গাজানের সেনাবাহিনীর (প্রায় ২৫০০ জন হতাহত) ব্যাপক ক্ষয়ক্ষতি হয়। নাসিরের সেনাবাহিনী তুলনামূলকভাবে কম হতাহতের (২০০ থেকে ১০০০ জন লোক) পরও পরাজিত হয়েছিল। নাসিরের বাহিনী হিমসে পশ্চাদপসরণ করে এবং গাজানের সেনাবাহিনী পিছু করে। নাসির মিশর চলে যান এবং গাজান হিমস দখল করেন। দামেস্কের অধিকাংশ জনসংখ্যা মিশরের দিকে পালিয়ে যায়। দামেস্কের নেতারা গাজানের কাছে শহরের অবশিষ্ট জনসংখ্যাকে হত্যা না করার জন্য আবেদন করেছিলেন। গাজান দামেস্কের উপকণ্ঠে এসে পৌঁছায় এবং তার সৈন্যরা শহর লুট করে। দামেস্কের দুর্গ বাদ দিয়ে পুরো দামেস্ক মঙ্গোল সেনাপতি কুবজুকের কাছে অর্পণ করা হয়েছিল এবং দামেস্কের প্রধান মসজিদে জুমার নামাজের সময় গাজানের নাম উল্লেখ করা হয়েছিল: সুলতানুল আযম সুলতানুল ইসলাম ওয়াল মুসলিমিন মুযাফফরুদ্দুনিয়া ওয়াদ্দিন মাহমুদ গাজান ("সর্বশ্রেষ্ঠ সুলতান, ইসলাম ও মুসলমানদের সুলতান, জীবনে ও বিশ্বাসে বিজয়ী, মাহমুদ গাজান")। মঙ্গোলরা সিরিয়ার গ্রাম, শহর এবং দামেস্ককে লুট করতে থাকে।
মিশরে নাসিরের পরাজিত সৈন্যরা বিশৃঙ্খলভাবে আগমন করতে থাকে। সিরিয়ায় থাকা ক্ষমতাচ্যুত সুলতান কিতবুগাও মিশরে পালিয়ে যান। অনেক সিরীয় শরণার্থী সেখানে পালিয়ে যাওয়ায় কায়রো উপচে পড়ে। নাসির এবং আমিররা লেভান্তে একটি নতুন অভিযানের জন্য প্রস্তুতি নিতে শুরু করেন। সমস্ত মিশর থেকে অর্থ, ঘোড়া এবং অস্ত্র সংগ্রহ করা হয়েছিল। সুলতান কুতুযের শাসনামলে জারি করা একটি পুরানো ফতোয়া পুনঃব্যবহারের প্রচেষ্টা ব্যর্থ হয় যাতে সেনাবাহিনীকে সমর্থন করার জন্য প্রতিটি মিশরীয়কে এক দিনার দিতে বাধ্য করেছিল। অতএব, সিদ্ধান্ত নেওয়া হয়েছিল যে মিশরীয় জনগণ স্বেচ্ছায় অর্থ প্রদান করবে, আইনের জোরে নয়। কিন্তু হঠাৎ করেই কায়রোতে খবর আসে যে গাজান লেভান্ত ত্যাগ করেছে এবং সেখানে তার দুইজন কমান্ডারকে নায়েব হিসেবে রেখে গিয়েছে। নাসির গাজানের নায়েব্দের কাছে চিঠি পাঠান যাতে তারা তার কাছে সিরিয়া অর্পণ করে এবং তারা সম্মত হয়। কিতবুগাকে হামার গভর্নরের পদ দেওয়া হয়েছিল এবং সালার এবং বাইবার্স গাজানের অবশিষ্ট বাহিনীকে নিষ্ক্রিয় করতে লেভান্তে সেনাবাহিনী নিয়ে ভ্রমণ করেছিলেন। দ্রুজ যারা মিশরে পশ্চাদপসরণ করার সময় আন-নাসিরের সৈন্যদের আক্রমণ ও লুট করেছিল তাদের শক্তিশালী ঘাঁটিতে আক্রমণ করা হয়েছিল এবং তারা পশ্চাদপসরণকারী সৈন্যদের কাছ থেকে যে অস্ত্র এবং সম্পত্তি নিয়েছিল তা ফিরিয়ে দিতে বাধ্য হয়েছিল। আত্মসমর্পণকারী নায়েবরা মিশরে আসেন এবং নাসির অভ্যর্থনা জানান। সিরিয়ার মসজিদগুলোতে আবারও সুলতান নাসিরের নাম উল্লেখ করা হয়। তিনি আবার লেভান্তের সার্বভৌম হন।
লেভান্তে মঙ্গোলীয় হুমকির পাশাপাশি নাসিরের দ্বিতীয় শাসন মিশরের অভ্যন্তরে অশান্তির স্বাক্ষী ছিল। কায়রোতে ধর্মীয় দাঙ্গা এবং উচ্চ মিশরে বিদ্রোহ হয়েছিল যা কঠোরভাবে দমন করা হয়েছিল। ১৩০১ সালে আর্মেনীয় সিলিসিয়ার কিছু অংশ লুট করা হয় এবং সিসে নাসিরের বাহিনীর আমিরদের দ্বারা আক্রমণ করা হয় কারণ আর্মেনীয়রা গাজানকে সমর্থন করার চেষ্টা করেছিল। ১৩০২ সালে ক্রুসেডারদের দখলে থাকা আরওয়াদ দ্বীপটি আক্রমণ করা হয়েছিল এবং লুটপাট করা হয়েছিল কারণ ক্রুসেডাররা এটিকে মুসলিম জাহাজের উপর আক্রমণের জন্য একটি ঘাঁটি হিসাবে ব্যবহার করেছিল।
১৩০৮ সালে নাসির জর্জীয়দের ক্যালভারিতে উদযাপন করার অনুমতি দিয়েছিলেন এবং সম্ভবত সেই বছরেই তাদের দুজনকে হলি সেপুলচারের চার্চে বন্ধ থাকার অনুমতি দিয়েছিলেন।
মারজুস সাফফার যুদ্ধ
১৩০৩ সালে গাজানের সেনাবাহিনী ইউফ্রেটিস নদী অতিক্রম করে সিরিয়ার দিকে অগ্রসর হয়। সিরীয়রা আলেপ্পো ও হামা থেকে দামেস্কে পালিয়ে যায়। বাইবার্স জাশনাকিরের নেতৃত্বে একটি মিশরীয় বাহিনী দামেস্কে পৌঁছে। দামেস্কের জনগণ পালাতে চেয়েছিল কিন্তু তাদের সতর্ক করা হয়েছিল যে তারা যদি তা করার চেষ্টা করে তবে তাদের হত্যা করা হবে এবং তাদের অর্থ জব্দ করা হবে। গাজানের সৈন্যরা তুরকোমান গ্রাম আক্রমণ করে এবং নারী ও শিশুদের বন্দী করে নেয় কিন্তু সুলতানের বাহিনী তার আমিরদের নেতৃত্বে মঙ্গোলদের সাথে সংঘর্ষে লিপ্ত হয় এবং মঙ্গোল বাহিনীকে ধ্বংস করার পর প্রায় ৬০০০ তুর্কমেনকে মুক্ত করে।